**Täienduskoolituse õppekava kirjeldus**

Täienduskoolituse õppekava nr MK 107/2020

|  |  |
| --- | --- |
| Õppekava nimetus: | **Väärtustav pilk** |
| Õppekavarühm: | Kasvatusteadus |
| Õpingute alustamise tingimused: | * on mõne koolimeeskonna liige |
| Sihtrühm: | Õpetajad, tugispetsialistid, koolijuhid, teised õppe- ja kasvatustöö alal töötajad, teised koolitöötajad, pidaja esindajad, hoolekogu/nõukogu liikmed, lapsevanemad, 7.-12. klassi õpilased |
| Õppe kogumaht, sh auditoorse, praktilise ja iseseisva töö osakaal: | Õppe kogumaht on 4 akadeemilist tundi (auditoorne ja praktiline töö, vajadusel online’s). |
| Eesmärk: | Koolituse eesmärgiks on konkreetse meeskonna tegevusele väärtustavalt lähenedes luua positiivseid muutusi meeskonna toimimises. |
| Õpiväljundid: | Osalejad teavad ja oskavad:   mõtestada lahti oma meeskonna tegevuste hetkeseisu väärtustavat fookust hoides;   hinnata ning analüüsida hetkeseisu, võimalikke muutusi;   prioritiseerida ja planeerida konkreetseid tegevusi muutuste elluviimiseks;   heita üheskoos väärtustavat pilku oma töödele ja tegemistele ning luua positiivseid muutusi. |
| Õppe sisu: | Koolituse käigus käsitleme järgmisi olulisi teemasid:   väärtustava lähenemise printsiibid;   4D mudel;   avastamine (*discover*) ehk väärtustav pilk olemasolevale ja unistamine (*dream*);   muutuste disainimine (*develop-design*) ja unistuse suunas liikumine ehk elluviimine (*deliver*). |
| Õppekeskkonna kirjeldus: | Klassiruum või seminariruum, võimalusel ka saal. Õppijate arv ühes grupis on soovitavalt kuni 12. Vajadusel Zoom keskkonna toel. |
| Õppematerjalide loend: | Esitlus ja töölehed |
| Lõpetamise tingimused ja väljastatavad dokumendid: |  Õppija on läbinud vähemalt 80% auditoorsest tööst.   Õppija on sooritanud programmis ettenähtud praktilise töö ja analüüsinud ennast kui õppijat.   Õppijale väljastatakse tunnistus. |
| Koolituse läbiviija kvalifikatsioon, õpi- või töökogemuse kirjeldus: | Marika Ivandi on õpetaja ja koolijuht ning täiskasvanute koolitaja-konsultant. Marikal on saksa keele õpetaja ja koolijuhi ettevalmistus Tartu Ülikoolist, aastaid on ta töötanud koolis nii õpetaja, õppejuhi kui koolijuhina. Alates aastast 2007 on Marika koolitanud paljusid õpetajaid üle Eesti. Ta on tegelenud teadlikkuse praktikatega Ingvar Villido juhendamisel üle viie aasta, enne seda praktiseerinud *mindfulnessi*.  Koolitusi läbi viivad koolitajad on magistrikraadiga või võrdsustatud haridusega ja omavad praktilist koolitöö kogemust. |